Matteo Maria Boiardo

Matteo Maria Boiardo, Scandianon kreivi (noin 1434−1494), oli italialainen runoilija. Hän työskenteli Ferraran hovissa. Hänen pääteoksensa on karolingilaisen eli Kaare Suuren tarinapiirin aineksia käsittelevä ritarirunoelma Orlando innamorato (Rakastunut Roland), jonka henki muistuttaa bretonilaisen tarinapiirin sävyä. Runoelma kuvailee ilman minkäänlaista sommittelua ritarien loputtomia, satumaisia seikkailuja. Arioston Raivoisa Roland on Boiardon teokseen jatkoa. Francesco Berni on julkaissut kielellisesti silotellun mukailun Boiardon runoelmasta. Orlando innamoraton lisäksi Boiardo on julkaissut kauniita sonetteja sekä näytelmän Timone.Bojardo, Matteo Maria, Tietosanakirja osa 1, palsta 1122, Tietosanakirja Osakeyhtiö 1909

Boiardon Rakastuneesta Rolandosta on julkaistu suomenkielinen näyte (I: Laulu XVIII: 29–41) teoksessa Italian kirjallisuuden kultainen kirja (suom. V. Arti, WSOY 1945).Matteo Maria Boiardo, Lahden kaupunginkirjaston Runotietokanta. Lahti.fi, viitattu 22.12.2021

 Lähteet 

Aiheesta muualla

Luokka:Italialaiset runoilijat
Luokka:1430-luvulla syntyneet
Luokka:Vuonna 1494 kuolleet